Document ID: /roh_data/filtered/fineweb-2-filterrobots_roh.jsonl.gz/55539

Il project prevesa in hotel cun 100 stanzas e 200 letgs sin ina parcella en vischinanza da las pendicularas Scuol Motta Naluns. Quest project prevesa investiziuns da radund 15 fin 20 milliuns francs. Ils investiders èn la Belvédère Hotels da Scuol, l’Acla da Fans ed il biro d’architectura Fanzun SA da Cuira.
Ils recurs inoltrads tar la Dretgira administrativa n'èn betg vegnids aderids. La vischnanca da Scuol dastga ussa proseguir cun la planisaziun dal plan da quartier Rachögna, Scuol. Sco che l’administraziun communala ha communitgà na prevesa il vischin betg da trair enavant il cas a la proxima instanza.